CELEX: 62018CA0493
Language: fi
Date: 2019-12-04 00:00:00
Title: asia C-493/18: Unionin tuomioistuimen tuomio (yhdeksäs jaosto) 4.12.2019 (ennakkoratkaisupyyntö, jonka on esittänyt Cour de cassation – Ranska) – UB v. VA, Tiger SCI, WZ, UB:n konkurssipesän selvittäjänä, ja Banque patrimoine et immobilier SA (Ennakkoratkaisupyyntö – Oikeudellinen yhteistyö yksityisoikeudellisissa asioissa – Maksukyvyttömyysmenettelyt – Asetus (EY) N:o 1346/2000 – 3 artiklan 1 kohta – Kanteet, jotka johtuvat välittömästi maksukyvyttömyysmenettelystä ja jotka liittyvät siihen läheisesti – Kiinteistön myynti ja kiinnityksen perustaminen – Konkurssipesän selvittäjän nostama takaisinsaantikanne – 25 artiklan 1 kohta – Maksukyvyttömyysmenettelyn aloitusjäsenvaltion tuomioistuinten yksinomainen toimivalta)

3.2.2020   
            
            
               FI
            
            
               Euroopan unionin virallinen lehti
            
            
               C 36/10
            
         
      Unionin tuomioistuimen tuomio (yhdeksäs jaosto) 4.12.2019 (ennakkoratkaisupyyntö, jonka on esittänyt Cour de cassation – Ranska) – UB v. VA, Tiger SCI, WZ, UB:n konkurssipesän selvittäjänä, ja Banque patrimoine et immobilier SA
      (asia C-493/18) (1)
      
      (Ennakkoratkaisupyyntö - Oikeudellinen yhteistyö yksityisoikeudellisissa asioissa - Maksukyvyttömyysmenettelyt - Asetus (EY) N:o 1346/2000 - 3 artiklan 1 kohta - Kanteet, jotka johtuvat välittömästi maksukyvyttömyysmenettelystä ja jotka liittyvät siihen läheisesti - Kiinteistön myynti ja kiinnityksen perustaminen - Konkurssipesän selvittäjän nostama takaisinsaantikanne - 25 artiklan 1 kohta - Maksukyvyttömyysmenettelyn aloitusjäsenvaltion tuomioistuinten yksinomainen toimivalta)
      (2020/C 36/12)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Cour de cassation
      
         Pääasian asianosaiset
      
      
         Valittaja: UB
      
         Vastapuolet: VA, Tiger SCI, WZ, UB:n konkurssipesän selvittäjänä, ja Banque patrimoine et immobilier SA
      
         Tuomiolauselma
      
      
                  1)
               
               
                  Maksukyvyttömyysmenettelyistä 29.5.2000 annetun neuvoston asetuksen (EY) N:o 1346/2000 3 artiklan 1 kohtaa on tulkittava siten, että selvittäjän, jonka on nimennyt sen jäsenvaltion tuomioistuin, jonka alueella maksukyvyttömyysmenettely on aloitettu, nostama kanne toisessa jäsenvaltiossa sijaitsevan kiinteän omaisuuden myynnin ja sille otetun kiinnityksen peräyttämiseksi konkurssipesän velkojien hyväksi kuuluu ensiksi mainitun jäsenvaltion tuomioistuinten yksinomaiseen toimivaltaan.
               
            
                  2)
               
               
                  Asetuksen N:o 1346/2000 25 artiklan 1 kohtaa on tulkittava siten, että päätöksellä, jolla maksukyvyttömyysmenettelyn aloitusjäsenvaltion tuomioistuin antaa selvittäjälle luvan nostaa toisessa jäsenvaltiossa kanteen, vaikka tämä kanne kuuluu kyseisen tuomioistuimen yksinomaiseen toimivaltaan, ei voida antaa tämän toisen jäsenvaltion tuomioistuimille kansainvälistä toimivaltaa.
               
            
         (1)  EUVL C 364, 8.10.2018.